wickkiey/tamil-wikipedia-chunked huggingface dataset:
# குளிமாவு குகைக் கோவில்

## தொன்மை

இந்தக் குகை 2000 ஆண்டுகள் தொன்மையான ஒற்றை பாறை குகையாக அறிவிக்கப்பட்டுள்ளது. இக்கோவில் பாறைகளுக்கிடையே உள்ள இயற்கையான குகைக்குள் அமைக்கப்பட்டுள்ளது. கோவிலின் விரிவான வரலாறு கிடைக்கவில்லை, ஆனால் ஸ்ரீ ஸ்ரீ பாலகங்காதரஸ்வாமி அவர்களால் நிறுவப்பட்ட கோவில் நாலு முதல் ஐந்து நூற்றாண்டுகள் தொன்மையானது என்று கருதப்படுகிறது.
# குளிமாவு குகைக் கோவில்

## பார்வையாளர்கள்

குகைக்குள் இருக்கும் ஒவ்வொரு தெய்வங்களையும் சுற்றி வர பார்வையாளர்கள் ஊக்குவிக்கப்படுகிறார்கள். துறவியின் புகைப்படத்துடன் கூடிய சமாதியும் உள்ளது. இவ்வாறான கோவில்கள் விளம்பரம் பெறவில்லை என்பதற்கான காரணங்களை அறியமுடியவில்லை.
# தென்மேற்கு பினாங்கு தீவு மாவட்டம்

**தென்மேற்கு பினாங்கு தீவு மாவட்டம்** (ஆங்கிலம்: *Southwest Penang Island District*; மலாய்: *Daerah Barat Daya Pulau Pinang*; சீனம்: *西南县*); ஜாவி: دايره بارت داي ڤولاو) என்பது மலேசியாவின் பினாங்கு மாநிலத்தில் உள்ள ஒரு மாவட்டம். இந்த மாவட்டத்தின் பெரும் நகரமாக பாயான் லெப்பாஸ் நகரம் உள்ளது.  
இந்த மாவட்டம் பினாங்குத் தீவின் தென்மேற்குப் பகுதியில் பாதியை உள்ளடக்கியது; மற்றும் கிழக்குப் பகுதியில் வடகிழக்கு பினாங்கு தீவு மாவட்டத்தின் எல்லையாக உள்ளது.  
இது பரப்பளவைக் கொண்ட மாநிலம். மற்றும் 2020-ஆம் ஆண்டு நிலவரப்படி இதன் மக்கள்தொகை 197,131. இந்த மாவட்டத்தின் நிர்வாக மையமாக பாலிக் புலாவ் நகரம் உள்ளது. பாயான் லெப்பாஸ் நகரம் இந்த மாவட்டத்தின் மிகப்பெரிய நகரமாகும்.
# தென்மேற்கு பினாங்கு தீவு மாவட்டம்

## வரலாறு

1786-ஆம் ஆண்டில், பிரித்தானிய கிழக்கிந்திய நிறுவனம் *(British East India Company),* பினாங்குத் தீவின் கட்டுப்பாட்டைத் தன்னகப் படுத்தியது. பினாங்குத் தீவின் வடகிழக்கு முனையில் ஜார்ஜ் டவுன் நகரத்தை நிறுவியது.  
அதன் பின்னர் பல பத்தாண்டுகளாக, ஜார்ஜ் டவுன் நகரில் இருந்து பினாங்குத் தீவு நேரடியாக நிர்வாகம் செய்யப்பட்டு வந்தது. அந்தக் கட்டத்தில், பினாங்கில் எந்த ஒரு நிர்வாகப் பிரிவும் அமைக்கப்படவில்லை.
# தென்மேற்கு பினாங்கு தீவு மாவட்டம்

## வரலாறு

### பாலிக் பூலாவ்

1888-ஆம் ஆண்டில், பினாங்குத் தீவின் தென்மேற்கில் உள்ள பாலிக் புலாவ் பகுதியில் ஒரு மாவட்டமும்; ஒரு நில அலுவலகமும் நிறுவப்பட்டது. இவ்வாறு தான், தென்மேற்கு பினாங்கு தீவு மாவட்டம் உருவாக்கப்பட்டது.  
அந்த வகையில், அப்போதையக் காலக்கட்டத்தில், பினாங்கு தீவு இரண்டு பெரும் மாவட்டங்களாகப் பிரிக்கப்பட்டு இருந்தது. இரண்டு மாவட்டங்களும் 1890-ஆம் ஆண்டுகளில் பினாங்கின் அதிகாரப்பூர்வ வரைபடங்களில் காட்சிப்படுத்தபட்டு இருந்தன.
# தென்மேற்கு பினாங்கு தீவு மாவட்டம்

## புவியியல்

இந்தத் தென்மேற்கு பினாங்கு தீவு மாவட்டம்; பினாங்குத் தீவின் தெற்குப் பகுதியையும் மற்றும் பினாங்குத் தீவின் மேற்குப் பகுதியில் உள்ள மத்திய மலைத் தொடர்களின் சில பகுதிகளையும் உள்ளடக்கியது. மாவட்டத்தின் கீழ் பின்வரும் நகரங்கள் மற்றும் குடியிருப்பு பகுதிகள் உள்ளன.
# தென்மேற்கு பினாங்கு தீவு மாவட்டம்

## புவியியல்

### குடியிருப்பு பகுதிகள் மற்றும் கிராமங்கள்

</br>
# தென்மேற்கு பினாங்கு தீவு மாவட்டம்

## தென்மேற்கு பினாங்குத் தீவு மாவட்டத்தின் தமிழ்ப்பள்ளிகள்

மலேசியா; பினாங்கு; தென்மேற்கு பினாங்கு தீவு மாவட்டத்தில் *(North Seberang Perai District)*; **2 தமிழ்ப்பள்ளிகள்** உள்ளன. அவற்றில் **201 மாணவர்கள்** பயில்கிறார்கள். **28 ஆசிரியர்கள்** பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| PBD3031 | பாயான் லெப்பாஸ் | SJK(T) Bayan Lepas | **பாயான் லெப்பாஸ் தமிழ்ப்பள்ளி** | 11900 | பாயான் லெப்பாஸ் | 89 | 14 |  |
| --- | --- | --- | --- | --- | --- | --- | --- | --- |
| PBD3032 | சுங்கை ஆரா | SJK(T) Sungai Ara | **சுங்கை ஆரா தமிழ்ப்பள்ளி** | 11900 | பாயான் லெப்பாஸ் | 111 | 14 | } |
# தென்மேற்கு பினாங்கு தீவு மாவட்டம்

## பினாங்கு மாநிலத்தில் உள்ள மாவட்டங்கள்

- ☆ மத்திய செபராங் பிறை மாவட்டம் - *(Central Seberang Perai District)*
- ☆ வட செபராங் பிறை மாவட்டம் - *(North Seberang Perai District)*
- ☆ வடகிழக்கு பினாங்கு தீவு மாவட்டம் - *(Northeast Penang Island District )*
- ☆ தென் செபராங் பிறை மாவட்டம் - *(South Seberang Perai District)*
- ☆ தென்மேற்கு பினாங்கு தீவு மாவட்டம் - *(Southwest Penang Island District)*
# கைமோர்

**கைமோர்** (*Kymore*) என்பது இந்திய மாநிலமான மத்தியப் பிரதேசத்தில் உள்ள ஒரு தொழில் நகரம் ஆகும். கட்னி மாவட்டத்தில் உள்ள விசயராகவ்கர் தாலுகாவில் ஒரு நகர் பஞ்சாயத்தாக இந்நகரம் அமைந்துள்ளது. 1921 ஆம் ஆண்டு இயே.கே பிசரால் நிறுவப்பட்ட சிமெண்ட் காரை தொழிற்சாலைகளுக்காக இந்நகரம் முக்கியமாக அறியப்படுகிறது.  
புகழ்பெற்ற முரளிதர் கோவில் 1930 ஆம் ஆண்டு இங்கு நிறுவப்பட்டது.
# கைமோர்

## பொருளாதாரம்

சுண்ணாம்புச் சுரங்கம் உள்ளூர் மக்களில் பெரும்பாலானவர்களுக்கு வேலை வாய்ப்பை வழங்குகிறது. சுதந்திரத்திற்குப் பிறகு, சிமென்ட் தொழில் பணிகள் ஏசிசி எனப்படும் அசோசியேட்டடு சிமெண்ட் நிறுவனத்தின் வசம் வந்தன. 2011 ஆம் ஆண்டு நிலவரப்படி, இங்கு ஆண்டுக்கு 2.2 மில்லியன் டன் சிமெண்ட் உற்பத்தி செய்யப்படுகிறது.  
பல பழைய கற்சுரங்கங்கள் குறைந்ததாலும் அல்லது போதிய தொழில்நுட்பம் இல்லாததாலும் கைவிடப்பட்டு நீர் தேக்கங்களாக மாற்றப்பட்டன. 2011 ஆம் ஆண்டு நிலவரப்படி, 11 கிலோமீட்டர் தொலைவிலுள்ள மகேகான் சுரங்கங்களிலிருந்து சுண்ணாம்புக் கல் கிடைத்து வந்தது. இந்தியாவின் இரண்டாவது நீளமான நகரும் பாதை இந்த சுரங்கங்களில் இருந்து சுண்ணாம்புக் கல்லைப் பெறுவதற்காக இங்கு கட்டப்பட்டது.  
பாக்சைட் மற்றும் பளிங்கு சுரங்கங்கள் மற்றும் ஒரு கல்நார் தாள் உற்பத்தி தொழிற்சாலை போன்றவை இங்குள்ள இதர தொழிற்சாலைகள் ஆகும்.
# கைமோர்

## நிலவியல்

கைமோர் மலைகள் முழு நகரத்தின் வடக்கிலிருந்து மேற்கு நோக்கி ஓடுகின்றன. வரை இவை உயரம் கொண்டுள்ளன.
# கைமோர்

## கோவில்கள் மற்றும் திருவிழாக்கள்

தசரா மிகப் பெரிய ஆண்டு விழாவாக இங்கு கொண்டாடப்படுகிறது. இராவணனின் ) உருவ பொம்மை 80-90 அடிகள் வரை இங்கு உருவாக்கப்படுகிறது. இது இந்தியாவில் மிக உயர்ந்தது ஆகும். தசரா நிகழ்வைக் காண மக்கள் இந்த நேரத்தில் வருகை தருகின்றனர். முரளிதர் கோவில் கைமோர் நகரின் மையத்தில் உள்ளது.
# கைமோர்

## மக்கள்தொகையியல்

2007 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, கைமோர் நகரம் 35,300 மக்கள்தொகையைக் கொண்டிருந்தது. இம்மக்கள் தொகையில் ஆண்கள் 53% பேரும் பெண்கள் 47% பேரும் இருந்தனர். கைமோரின் சராசரி கல்வியறிவு விகிதம் 70.3% ஆகும். இது தேசிய சராசரியான 59.5% பேர் என்பதை விட அதிகமாகும். ஆண்களின் கல்வியறிவு 78% மற்றும் பெண்களின் கல்வியறிவு 61% ஆகும். மக்கள் தொகையில் 13% பேர் 6 வயதுக்குட்பட்டவர்களாக இருந்தார்கள்
# கைமோர்

## கல்வி

நடுவண் இடைநிலைக் கல்வி வாரியத்துடன் இணைந்த பள்ளிகளான டிஏவி ஏசிசி பொதுப் பள்ளி, கைமோர் மேல்நிலைப் பள்ளி கைமோர் & ஏசிசி மேல்நிலைப் பள்ளி, சிரம்தம் மேல்நிலைப்பள்ளி ஆகியவை இங்குள்ளன.
# கைமோர்

## விளையாட்டு

ஏசிசி சிம்கானா சங்கம் நகர மக்களுக்கான பொழுதுபோக்கை வழங்குகிறது. 60-70 அணிகளை ஒன்றிணைத்து ஆண்டுதோறும் மாவட்ட அளவிலான துடுப்பாட்டப் போட்டிகள் சிறீ ஆர்.கே.சர்மாவின் நினைவாக கொண்டாடப்படுகிறது. இந்த போட்டியில் கால்பந்து, கைப்பந்து, பூப்பந்து, மேசைப்பந்து, டென்னிசு, கபடி மற்றும் தடகளம் போன்ற மற்ற விளையாட்டுகளும் அடங்கும்.
# கைமோர்

## போக்குவரத்து

அருகில் சூகேகி இரயில் நிலையம் 22 கிலோமீட்டர் தொலைவில் உள்ளது. கட்னி இரயில் நிலையம் 45&nbsp; கிலோமீட்டர் தொலைவில் இடார்சி அலகாபாத் இரயில் பாதையிலும் கட்னி முர்வாரா 45 கி.மீ&nbsp; தொலைவில் கட்னி பினா ரயில் பாதையில் 45 கி.மீ தொலைவிலும் உள்ளன. விமான நிலையங்கள் சபல்பூர் மற்றும் கசூராகோவில் உள்ளன. கைமோரிலிருந்து விசயராகவ்கர் (8 கி.மீ.) செல்லவும், கட்னி (45 கி.மீ.), மைகார் (40 கி.மீ.), சபல்பூர் (135 கி.மீ.), ரேவா (140 கி.மீ.) மற்றும் சத்னா (85 கி.மீ.) ஆகிய இடங்களுக்கு காலை தினசரி சேவையில் செல்லும் பேருந்துகள் காலை 5:45 மணிக்கு கிடைக்கும்.
# பாபுலால் தாகியா

**பாபுலால் தாகியா** (*Babulal Dahiya*) இந்தியாவைச் சேர்ந்த ஓர் எழுத்தாளர் ஆவார். மத்தியப்பிரதேச மாநிலத்தின் சத்னா அருகே உள்ள போரி காவ்ன் பகுதியைச் சேர்ந்த இவர் ஒரு விவசாயியாகவும் கவிஞராகவும் அறியப்படுகிறார். இந்தியாவின் நான்காவது உயரிய குடிமகன் விருதான பத்மசிறீ விருது பாபுலால் தாகியாவுக்கு வழங்கப்பட்டது.  
பாபுலால் தாகியா இதுவரை 110 வகையான பாரம்பரிய நெல்வகைகளை பயிரிட்டுள்ளார். இந்நெல் வகைகளின் குணநலன்களை ஆழமாகப் படித்திருக்கிறார். ஒவ்வோர் ஆண்டும் இவர் தனது வயலில் இந்த பண்ணையில் சேமிக்கப்பட்ட விதைகளை விதைத்து ஆய்வு செய்து, பாரம்பரிய பயிர் வகைகளை உரங்களைப் பயன்படுத்தாமல் வளர்த்து வருகிறார். இவற்றுடன் உஞ்சேகாரா தொகுதியின் 30 கிராமங்களைச் சேர்ந்த விவசாயிகளுடன் சேர்ந்து அரிசி மற்றும் பிற கரடுமுரடான தானியங்களையும் பயிரிட்டு வருகிறார்.
# மண்டல புற்றுநோய் மையம்

**மண்டல புற்றுநோய் மையங்கள்** (Regional Cancer Centres) இந்திய அரசும் அந்தந்த மாநில அரசுகளூம் சேர்ந்து நிதியுதவி வழங்கி கூட்டுக் கட்டுப்பாடுடன் இயக்கும் புற்றுநோய் பராமரிப்பு மருத்துவமனைகள் மற்றும் ஆராய்ச்சி நிறுவனங்கள் ஆகும். ஒவ்வொரு மையமும் அதற்கென நியமிக்கப்பட்ட பல மாவட்டங்களுக்கு சேவை செய்வதால் மண்டல மையம் என்ற பெயரால் அழைக்கப்படுகின்றன. அனைத்து மாநிலங்கள் மற்றும் ஒன்றியப் பிரதேசங்கள் என இந்தியாவில் தற்போது 25 மண்டல புற்றுநோய் மையங்கள் உள்ளன. இந்த மையங்கள் அனைத்தும் இந்திய சுகாதாரம் மற்றும் குடும்ப நல அமைச்சகத்தின் கீழ் 1975 ஆம் ஆண்டு தொடங்கப்பட்ட தேசிய புற்றுநோய் கட்டுப்பாட்டு திட்டத்தின் கீழ் செயல்படுகின்றன.  
இந்தத் திட்டம் முதலில் தேசத்தின் 5 நியமிக்கப்பட்ட மண்டலங்களில் 5 மண்டல புற்றுநோய் மையங்களுடன் தொடங்கப்பட்டது. பின்னர் இந்த எண்ணிக்கை படிப்படியாக அதிகரிக்கப்பட்டது. தற்போதைய மையங்களின் எண்ணிக்கை 25 ஆக உள்ளது. மேலும் சில புற்றுநோய் மருத்துவமனைகளுக்கு மண்டல புற்றுநோய் மையத் தகுதியை வழங்க மத்திய அரசாங்கம் திட்டமிட்டுள்ளது. 2011 ஆம் ஆண்டில், கேரள முதலமைச்சர் உம்மன் சாண்டி மலபார் புற்றுநோய் மையத்தை பிராந்திய புற்றுநோய் மையமாக தரம் உயர்த்தினார்.
# மண்டல புற்றுநோய் மையம்

## இந்திய மண்டல புற்றுநோய் மையங்கள்

தற்போது மத்திய அரசால் அங்கீகரிக்கப்பட்டு நிதியளிக்கப்படும் மண்டல புற்றுநோய் மையங்கள்:  
| பெயர் | நகரம் | மாநிலம் | நிறுவப்பட்டது | சான்று |
| --- | --- | --- | --- | --- |
| கமலா நேரு நினைவு மருத்துவமனை | அலகாபாத் | உத்தரப் பிரதேசம் | 1931 |  |
| திருவனந்தபுரம் மண்டல புற்றுநோய் மையம் | திருவனந்தபுரம் | கேரளம் | 1981 |  |
| கித்வாய் நினைவு புற்றுநோய் நிலையம் | பெங்களூர் | கருநாடகம் | 1980 |  |
| புவனேசுவர் போரூவா புற்றுநோய் நிறுவனம் | குவகாத்தி | அசாம் | 1973 |  |
| சிவில் மருத்துவமனை | அய்சால் | மிசோரம் | 1896 |  |
| குசராத்து அப்போலோ சிபிசிசி மருத்துவ நிறுவனம் | அகமதாபாது | இந்தியா | 2003 | } |
# பாலிக் புலாவ்

**பாலிக் புலாவ்** (ஆங்கிலம்: *Balik Pulau Town*; (மலாய் *Bandar Balik Pulau*; சீனம்: *浮羅山背*; ஜாவி: باليق ڤولاو) என்பது மலேசியா, பினாங்கு, தென்மேற்கு பினாங்கு தீவு மாவட்டத்தில்; பினாங்குத் தீவின் தென்மேற்கு முனையில் அமைந்துள்ள நகரம். இது தென்மேற்கு பினாங்கு தீவு மாவட்டத்தின் நிர்வாக மையமாகவும் உள்ளது.  
1794 இல் பிரித்தானிய கிழக்கிந்திய நிறுவனத்தால் *(British East India Company);* பாலிக் புலாவ் எனும் விவசாய நகரம் நிறுவப்பட்டது. இன்றுவரை, பாலிக் புலாவின் பொருளாதாரம் விவசாயத்தையே பெரிதும் நம்பி உள்ளது.
# பாலிக் புலாவ்

## பொது

இன்றைய காலத்தில், பினாங்குத் தீவு நன்கு வளர்ச்சிப் பெற்று நவீனத்துவம் அடைந்து இருந்தாலும், விவசாயத் துறைக்கு மாநில அரசாங்கம் முக்கியத்துவம் வழங்கி வருகிறது.  
பினாங்கின் மிகவும் பிரபலமான விளைபொருட்களான ஜாதிக்காய், கிராம்பு மற்றும் டுரியான் பழங்கள் போன்றவை இந்த நகரத்தில்தான், இன்றைய வரையில் அதிகமாய் அறுவடை செய்யப் படுகின்றன.  
ஜாதிக்காய், கிராம்பு மற்றும் டுரியான் பழங்கள் போன்ற விவசாயப் பொருட்கள், வளர்ந்து வரும் பாலிக் புலாவ் நகரத்தின் சுற்றுலாத் துறைக்கு, மேலும் ஊக்குவிப்பை வழங்குகின்றன.
# பாலிக் புலாவ்

## பொது

### பல்வேறு வகையான டுரியான் பழங்கள்

பாலிக் புலாவ் அதன் பல்வேறு வகையான டுரியான்களுக்குப் பெயர் பெற்றது. ஒவ்வோர் ஆண்டும், மே மாதம் தொடங்கி ஆகஸ்டு மாதம் வரையிலான காலக் கட்டத்தில், பெரிய அளவில் சுற்றுலாப் பயணிகளின் கூட்டத்தை ஈர்க்கின்றது.  
பாலிக் புலாவ் நகர்ப் பகுதி பினாங்கு தீவின் மேற்குப் பகுதியில் அமைந்து இருந்தாலும், பரபரப்பான நகர மையத்துடன் ஒப்பிட்டுப் பார்க்கையில் பொதுவாக அமைதியான நகர்ப்பகுதி என்று சொல்லலாம். இருப்பினும் அண்மைய கால நகரமயமாக்கல் பாலிக் புலாவ் நகரத்தையும் விட்டு வைக்கவில்லை. குடியிருப்பு மேம்பாட்டுத் திட்டங்கள் துரிதமாகி வருகின்றன.
# பாலிக் புலாவ்

## சொற்பிறப்பியல்

மலாய் மொழியில் *Balik Pulau* (பாலிக் புலாவ்) என்றால் *தீவின் பின்புறம்* என்று பொருள். *புலாவ்* என்றால் *தீவு*; *பாலிக்* என்றால் *திரும்புதல்* அல்லது *பின்புறம்* என்று பொருள்.  
அந்தக் காலக் கட்டத்தில், தென்கிழக்கு ஆசிய வாசனைத் திரவிய வர்த்தகத்தில், டச்சுக்காரர்கள் ஏகபோகமாக உச்சத்தில் இருந்தனர். அந்த ஏகபோகத்தை உடைப்பதற்காகவும்; பினாங்குத் தீவை வாசனைத் திரவிய உற்பத்திக்கான மையமாக மாற்றவும்; ஆங்கிலேயர்கள் திட்டம் வகுத்தனர்.
# பாலிக் புலாவ்

## சொற்பிறப்பியல்

### கிராம்பு ஜாதிக்காய் பண்ணைகள்

19-ஆம் நூற்றாண்டின் தொடக்கத்தில், கெடா சுல்தானகம் மீது சயாமியர் படையெடுப்புகளை நடத்தினர். அவற்றில் இருந்து தப்பி வந்த மலாய் அகதிகளை, பாலிக் புலாவ் பகுதிகளில் இருந்த கிராம்பு ஜாதிக்காய் பண்ணைகள் வெகுவாக ஈர்த்தன. தவிர சீனக் குடியேற்றவாசிகளும் அந்தப் பண்ணைகளின் பணிகளில் அமர்த்தப் பட்டனர்.  
முன்பு பாலிக் புலாவ் நகர மையம் *கோங்சி* (மலாய் மொழியில்: *Kongsi*) என்றும் அழைக்கப்பட்டது. ஒரு காலக் கட்டத்தில் பாலிக் புலாவின் மையப் பகுதியில் மரத்தால் கட்டப்பட்ட நீண்ட வீடுகள் இருந்தன. பாலிக் புலாவைச் சுற்றி இருந்த தோட்டங்களில் பணிபுரிந்த பல்வேறு இனங்களைச் சேர்ந்தவர்கள் அந்த நீண்ட வீடுகளில் வசித்து வந்தனர். அதனால் அதற்கு *கோங்சி* என பெயரிடப்பட்டு இருக்கலாம் என்றும் சொல்லப் படுகிறது.
# பாலிக் புலாவ்

## பாலிக் புலாவ் சமூகக் கலைக்கழகம்

2012-ஆம் ஆண்டில் பாலிக் புலாவ் மாவட்டத்தில் சமூக் கலைக்கழகம் ஒன்று திறப்பு விழா கண்டது. அப்போதைய முதல்வர் லிம் குவான் எங் திறப்பு விழா செய்தார். இந்தக் கழகம் பாலிக் புலாவ் மக்களுக்கு ஒரு கல்வி மையமாகத் திகழ்வதுடன் வசதி குறைந்த மக்களுக்கு கல்வி வாய்ப்பை ஏற்படுத்தித் தரும் தளமாகவும் விளங்குகிறது.  
இலவச இணையச் சேவை, மேற்கோள் நூல்கள், படிக்க ஏற்ற இடங்கள் ஆகிய கல்வி வசதிகளை உள்ளடக்கி உள்ளது. கருத்தரங்கு, பயிற்சிப் பட்டறைகள் போன்றவற்றை ஏற்று நடத்துவதற்கு மண்டபமும் அமைக்கப்பட்டு உள்ளது.
# பாலிக் புலாவ்

## மக்கள் தொகையியல்

பாலிக் புலாவ் வட்டாரம், பல முக்கிம்களை உள்ளடக்கியது. மலேசியாவின் புள்ளியியல் துறையின் 2010-ஆம் ஆண்டு தேசிய மக்கள்தொகை கணக்கெடுப்பு அடிப்படையில், இந்த முக்கிம்களின் மக்கள் தொகை 23,559.
# பாலிக் புலாவ்

## மக்கள் தொகையியல்

### பாலிக் புலாவ் முக்கிம்கள்

- பாகன் ஆயர் ஈத்தாம் *(Bagan Ayer Itam)*
- தித்தி தெராஸ் *(Titi Teras)*
- கோங்சி *(Kongsi)*
- கம்போங் பாயா *(Kampong Paya)*
- சுங்கை பூரோங் *(Sungai Burong)*
- புலாவ் பெத்தோங் *(Pulau Betong)*
- டாத்தாரான் கிந்திங் *(Dataran Ginting)*
- பத்து ஈத்தாம் *(Batu Itam)*
- புக்கிட் பாலிக் புலாவ் *(Bukit Balik Pulau)*
- போண்டோக் உப்பே *(Pondok Upeh)*
# பாலிக் புலாவ்

## சுற்றுலா இடங்கள்

பாலிக் புலாவின் சுற்றுலா ஈர்ப்புகள் பெரும்பாலும் விவசாயம் சார்ந்தவையாக உள்ளன. பாலிக் புலாவ் நகரத்தின் பொருளாதாரத்திலும்; அதன் மக்களின் வாழ்வியலிலும் விவசாயம் பெரும் பங்கு ஆற்றி வருகிறது.  
பினாங்கின் மிகவும் பிரபலமான ஜாதிக்காய், டுரியான் மற்றும் கிராம்பு போன்ற உற்பத்திகளுக்கு பாலிக் புலாவ் நகரம் மிகவும் பிரபலமானது. அதன் விளைவாக அண்மைய ஆண்டுகளில், பாலிக் புலாவ் நகரில் விவசாய சுற்றுலா வளர்ச்சி அடைந்து வருகிறது.  
மற்ற மாநிலங்களில் இருந்தும்; வெளிநாடுகளில் இருந்தும்; டுரியான் மற்றும் ஜாதிக்காய்களை வாங்குவதற்கு இந்த நகரத்திற்கு சுற்றுலாப் பயணிகள் வருகிறார்கள். பாலிக் புலாவ் டுரியான் பழத் தோட்டங்கள், பலவகையான டுரியான் பழ வகைகளை உற்பத்தி செய்கின்றன.
# ஜாக் இடிலன் கிரேசர்

**ஜாக் டிலான் கிரேசர்** (பிறப்பு: செப்டம்பர் 3, 2003) என்பவர் அமெரிக்க நாட்டு நடிகர் ஆவார். இவர் திரைப்படம் மற்றும் தொலைக்காட்சியில் கௌரவ வேடங்களில் நடிப்பதன் மூலம் தனது நடிப்பு வாழ்க்கையைத் தொடங்கினார், பின்னர் இட் என்ற இசுடீபன் கிங் எழுதிய நாலை தழுவி எடுக்கப்பட்ட இட் (2017) மற்றும் இட் சாப்டர் 2 (2019) போன்ற படங்களில் எடி காஸ்ப்ராக் கதாபாத்திரத்தில் நடித்துள்ளார்.  
இவர் 2019 ஆம் ஆண்டும் முதல் டிசி நீட்டிக்கப்பட்ட பிரபஞ்சப் திரைப்படங்களான ஷசாம்! (2019) மற்றும் ஷசாம்! பியூரி ஒப் தி காட்சு (2022) போன்ற படங்களில் 'பிரெடி பிமேன்' என்ற கதாபாத்திரத்தில் நடித்துள்ளார். இவர் 2021 பிக்சார் திரைப்படமான லூகா என்ற படத்தில் ஆல்பர்டோவுக்கு குரல் கொடுத்தார் மற்றும் 2021 ஆம் ஆண்டு 20ஆம் சென்சுரி பாக்ஸ் திரைப்படமான ரோன் கோன் ரோங் இல் பார்னிக்கு குரல் கொடுத்தார். இவரை 2018 ஆம் ஆண்டில், தி ஹாலிவுட் ரிப்போர்ட்டர் 18 வயதிற்குட்பட்ட முதல் 30 நட்சத்திரங்களில் ஒருவராக பட்டியலிட்டது.
# ஜாக் இடிலன் கிரேசர்

## தனிப்பட்ட வாழ்க்கை

கிரேசர் செப்டம்பர் 3, 2003 இல் கலிபோர்னியாவின் லாஸ் ஏஞ்சல்ஸில் பெவர் மற்றும் கவின் கிரேசர் ஆகியோருக்கு மகனாகப் பிறந்தார். இவரது மாமா தயாரிப்பாளர் பிரையன் கிரேசர் ஆவார். ஜூலை 2021 இல், இன்ஸ்ட்டாகிராம் நேரடியின் போது தான் ஒரு இருபால்சேர்க்கையாளர் என்று அறிவித்தார்.
# ரேச்சல் சீக்லர்

**ரேச்சல் அன் ஜெக்லர்** என்பவர் அமெரிக்க நாட்டு நடிகை மற்றும் பாடகி ஆவார். இவர் 2021 இல் 'வெஸ்ட் சைட் ஸ்டோரி' என்ற இசை நாடகத்தில் மரியா வாஸ்குவேஸாக நடித்ததற்காக, சிறந்த நடிகைக்கான கோல்டன் குளோப் விருதில் - மோஷன் பிக்சர் நகைச்சுவை அல்லது இசை என்ற விருதை வென்றார். இந்த விருதை பெற்ற கொலம்பிய வம்சாவளியைச் சேர்ந்த முதல் நடிகை மற்றும் இளம் நடிகை ஆவார்.  
இவர் 2022 ஆம் ஆண்டில் டிசி நீட்டிக்கப்பட்ட பிரபஞ்சப் திரைபபடமான ஷசாம்! பியூரி ஒப் தி காட்சு என்ற படத்தில் நடித்துள்ளார்.
# புச்சா

**புச்சா** (**Bucha**) ( உக்ரைன் நாட்டின் கீவ் மாகாணத்தின் புச்சா மாவட்டத்தின் நிர்வாகத் தலைமையிட நகரம் ஆகும். 2021-இல் புச்சா நகரத்தின் மக்கள் தொகை ஏறத்தாழ 36,971 ஆகும்.
# புச்சா

## புச்சா போர்

2022 உக்ரைன் மீதான உருசியாவின் படையெடுப்பின் போது, உருசியப் படைகள் புச்சா நகரத்தில் உள்ள உக்ரைன் இராணுவ நிலைகள் மற்றும் முக்கிய கட்டிடங்கள் மீது குண்டுகள் வீசித்தாக்கி அழித்தனர்.பின்னர் 12 மார்ச் 2022 அன்று உருசியாவின் படைகள் புச்சா நகரத்தை கைப்பற்றினர். 31 மார்ச் 2022 அன்று மீண்டும் உக்ரைனியப் படைகள் உருசியப் படைகளிடமிருந்து புச்சா நகரை மீட்டனர்.
# புச்சா

## புச்சா போர்

### புச்சா படுகொலை

2 ஏப்ரல் 2022 அன்று புச்சா நகர வீதிகளில், உருசியப் படைகளால் கொல்லப்பட்ட, உக்ரைனிய பொதுமக்களின் சடலங்கள் கைகள் கட்டப்பட்ட நிலையில் கண்டறியப்பட்டது. இப்படுகொலைகள் குறித்து செய்தி அறிக்கைகள் மற்றும் காணொளிகள் வெளியானது. முதல் தகவல் அறிக்கையின்படி, 280 சடலங்கள் புச்சா நகரத்தில் கண்டெடுக்கப்பட்டது.
# முனைவு வட்டம் (வடிவவியல்)

வடிவவியலில் ஒரு முக்கோணத்தின் **முனைவு வட்டம்** (*polar circle*) என்பது அம்முக்கோணத்தின் செங்கோட்டு மையத்தை மையமாகக் கொண்ட ஒரு வட்டமாகும்.  
மேலும் முனைவு வட்டத்தின் ஆரத்தின் வர்க்கத்தினளவு:
:<math> \begin{align}
r^2 & = HA\times HD=HB\times HE=HC\times HF \\
& =-4R^2\cos A \cos B \cos C=4R^2-\frac{1}{2}(a^2+b^2+c^2),
\end{align}
</math>
:*A, B, C* ஆகியன முக்கோணத்தின் மூன்று உச்சிகளையும் அவ்வுச்சிகளிலமைந்த கோணங்களின் அளவுகளையும் குறிக்கும்.
:*H* என்பது முக்கோணத்தின் செங்கோட்டு மையம் (முக்கோணத்தின் மூன்று குத்துக்கோடுகள் சந்திக்கும் புள்ளி)
: *D*, *E*, *F* புள்ளிகள், முறையே முக்கோணத்தின் உச்சிகள் *A, B, C* இலிருந்து எதிர்பக்கங்களுக்கு வரையப்பட்ட குத்துக்கோடுகளின் அடிப்புள்ளிகள்.
:*R* - முக்கோணத்தின் சுற்று வட்ட ஆரம்
:*a*, *b*, *c* என்பன முறையே *A*, *B*, *C* உச்சிகளுக்கு எதிராகவுள்ள முக்கோணத்தின் பக்கங்களின் நீளங்கள்
(t), சுற்று வட்டம் (e), தொடு முக்கோணத்தின் சுற்றுவட்டம் (s)]]  
மேலுள்ள முனைவு வட்டத்தின் ஆரத்தின் வர்க்கத்திற்கான வாய்பாட்டின் முதல் பகுதி, முக்கோணத்தின் செங்கோட்டு மையமானது அம்முக்கோணத்தின் குத்துக்கோடுகளை சம பெருக்குத்தொகையுள்ள கோட்டுத்துண்டுகளாகப் பிரிப்பதைக் காட்டுகிறது. இரண்டாவது பகுதியான முக்கோணவியல் வாய்பாடு, விரிகோண முக்கோணங்களுக்கு மட்டுமே முனைவு வட்டம் இருக்க முடியும் என்பதைக் காட்டுகிறது. அதாவது முக்கோணத்தின் ஒரு கோணம் விரிவுகோணமாக இருக்கும்பொழுது அதன் கொசைன் மதிப்பு எதிர்மமாக இருந்து ஆரத்தின் வர்க்கத்தின் மதிப்பை நேர்ம அளவாகத் தரும்; இதனால் வாய்பாட்டிலிருந்து, ஆரத்தின் மதிப்பை வர்க்கமூலமாகக் காணமுடியும்.
# முனைவு வட்டம் (வடிவவியல்)

## பண்புகள்

- ஒரே செங்கோட்டுச்சந்தி தொகுதியைச் சேர்ந்த இரு முக்கோணங்களின் முனைவு வட்டங்கள் செங்குத்து வட்டங்களாக இருக்கும்.
# கெலன் மிரென்

**டேம் கேலன் லிடியா மிரென்** (பிறப்பு: 26 சூலை 1945) என்பவர் இங்கிலாந்து நாட்டு நடிகை ஆவார். இவர் 1965 ஆம் ஆண்டு முதல் காலண்டர் கேர்ள்ஸ் (2003), ரெட் (2010), ஹிச்காக் (2012), ரெட் 2 (2013), வுமன் இன் கோல்ட் (2015), ஹோப்ஸ் அண்டு ஷா (2019) போன்ற பல திரைப்படங்களில் நடித்து ஏராளமான பாராட்டுகளைப் பெற்றார், அத்துடன் அமெரிக்கா மற்றும் ஐக்கிய இராச்சியம் ஆகிய இரு நாடுகளிலும் நடிப்புத் திறன் மூலம் மூன்று மகுடத்தை அடைந்த ஒரே கலைஞர் ஆனார்.  
இவர் 2006 ஆம் ஆண்டில் த குயீன் திரைப்படத்தில் இரண்டாம் எலிசபெத் ராணியாக நடித்ததற்காக அகாதமி விருது மற்றும் பிரித்தானிய அகாடமி திரைப்பட விருது, டோனி விருது போன்ற பல விருதுகளை பெற்றார். இவர் 2022 ஆம் ஆண்டில் டிசி நீட்டிக்கப்பட்ட பிரபஞ்சப் திரைபபடமான ஷசாம்! பியூரி ஒப் தி காட்சு என்ற படத்திலும் நடித்துள்ளார்.
# கொரோனியா (போயோட்டியா)

**கொரோனியா** (*Coroneia*, ), அல்லது **கொரோனியா**, என்பது பண்டைய போயோட்டியாவின் ஒரு நகரமாகும். இது போயோட்டியன் கூட்டணியின் உறுப்பினராகவும் இருந்தது. இது ஹெலிகான் மலைக்கு அருகில் உயரமான இடத்தில் அமைந்திருந்ததாக இசுட்ராபோவால் விவரிக்கப்பட்டுள்ளது; இந்தப் பிரதேசம் Κορωνειακή என்று அழைக்கப்பட்டது. இந்த நகரம் ஹெலிகானுக்கு தெற்கே உள்ள பள்ளத்தாக்கின் நுழைவுப் பகுதியில் ஒரு தனிமைப்படுத்தப்பட்ட மலையின் மீது இருந்தது. இந்த மலையிலிருந்து கோபாய்ஸ் ஏரியின் சிறந்த காட்சியைக் காணக்கூடியதாக இருந்தது. அதன் அடிவாரத்தில் ஏரியின் சதுப்பு நிலங்கள் வரை பரந்த சமவெளி இருந்தது. மலையின் இருபுறமும் இரண்டு நீரோடைகள் பாய்ந்தன, ஒன்று கிழக்கு அல்லது வலது புறத்தில், கோரலியஸ் அல்லது குவாரிஸ் என்று அழைக்கப்படுகிறது, மற்றொன்று பலாரஸ் என்று பெயரிடப்பட்டது: பிந்தையது ஐசோமண்டஸ் அல்லது ஹோப்லியாசின் ஒரு துணை ஆறாகும். கொரோனியா தெசலியில் உள்ள ஆர்னேவைச் சேர்ந்த போயோட்டியர்களால் நிறுவப்பட்டதாகக் கூறப்படுகிறது. அவர்கள் தெசலியர்களால் தங்கள் சொந்த இடத்திலிருந்து வெளியேற்றப்பட்ட பிறகு இங்குவந்து குடியேறினர். இந்த குடியேற்றத்தை தெசலியன் நகரத்தின் பெயரால் அவர்கள் கொரோனியா என்று அழைத்ததாகத் தெரிகிறது. அதே நேரத்தில், அவர்கள் நகரத்திற்கு முன்னால் உள்ள சமவெளியில் ஏதெனா இடோனிகாவின் கோவிலைக் கட்டினார்கள், மேலும் தெசலியில் உள்ள கோயிலின் பெயரையே அதற்குச் சூடினர். அதேபோல கோவிலின் வழியே ஓடும் ஆற்றுக்கு குவாரிஸ் அல்லது குராலியஸ் என்று பெயர் சூட்டப்பட்டது. இந்த கோவிலில் *பூயோட்டியர்கள்* அனைவருக்கும் பொதுவான பாம்போட்டி திருவிழா நடைபெற்றது.  
அலியார்டசுடன் இணைந்து *இலியட்* கப்பல்களின் பட்டியலில் ஓமரால் கரோனியா குறிப்பிடப்பட்டுள்ளது.  
வரலாற்றுக் காலங்களில் நகருக்கு முன்னால் உள்ள சமவெளியில் பல முக்கியமான போர்கள் நடந்தன. இங்குதான் கொரோனீயா போரின்போது தால்மிடிசின் தலைமையிலான ஏதெனியர் படைகள் கிமு 447 இல் போயோட்டியர்களால் தோற்கடிக்கப்பட்டன. அந்தத் தோல்வியின் விளைவாக ஏதெனியர்கள் சில ஆண்டுகளாக போயோட்டியா மீது செலுத்தி வந்த ஆதிக்கத்தை இழந்தனர். கொரோனியாவின் சமவெளியானது கொரோனியா போர் (கி.மு. 394) நடந்த பகுதியாகவும் இருந்தது அதில் கிமு 394 இல் தீப்ஸ்கள் மற்றும் அவர்களது ஆர்கோஸ் கூட்டாளிகளுக்கு எதிராக இரண்டாம் அஜிசிலேயஸ் மன்னரின் தலைமையில் எசுபார்த்தன்களும் அவர்களது கூட்டாளிகளும் வெற்றியைக் கண்டனர். மூன்றாவது புனிதப் போரில், கொரோனியா இரண்டு முறை ஓனோமார்கசின் தலைமையில் போசியன்களால் கைப்பற்றப்பட்டது. மக்கெடோனின் இரண்டாம் பிலிப், போசியன்களின் வெற்றிக்குப் பிறகு, தீப்ஸ்களுக்கு நகரத்தை விட்டுக் கொடுத்தார். ரோமானியர்களுடனான போர்களில் மாசிடோனின் ஐந்தாம் பிலிப் மற்றும் மாசிடோனின் பெர்சியஸ் ஆகியோருக்கு ஆதரவாக கொரோனியா இருந்தது.  
கொரோனியாவில் இருந்த மிகவும் குறிப்பிடத்தக்க கட்டுமானங்களாக எர்மெஸ் எபிமிலியஸ் மற்றும் விண்ட் ஆகியவற்றின் பலிபீடங்கள் மற்றும் அவற்றுக்கு சற்று கீழே எரா கோயில் போன்றவை என்று பௌசானியாஸ் கூறுகிறார். பண்டைய நகரத்தின் முக்கிய எச்சங்களாக அரங்கம், எரா கோவில், அகோராவின் எச்சங்கள் உள்ளன. கொரோனியா தனக்கான சொந்த நாணயங்களைத் தயாரித்தது, அவை மிகவும் அரிதானவையாக உள்ளன. அதில் ஒருபுறம் போயோடியன் கவசமும், மறுபுறம் முழு முகம் கொண்ட முகமூடி அல்லது கோர்கோனியன் தலையும், உள்ளது.  
நகரின் எச்சங்கள் நவீன பாலியா கொரோனியாவுக்கு அருகில் அமைந்துள்ளன.
# முழு நாற்கோணம்

கணிதத்தில் **முழு நாற்கோணம்** (*complete quadrangle*) என்பது ஒரு தளத்தில் அமைந்த நான்கு புள்ளிகளாலான வடிவவியல் பொருட்களின் தொகுதியாகும். இந்த நான்கு புள்ளிகளில் எந்த மூன்று புள்ளிகளும் ஆறு சோடி புள்ளிகளை இணைக்கக் கிடைக்கும் ஆறு கோடுகளின் மீதோ, ஒரு பொதுக் கோட்டின் மீதோ அமையாது. வீழ்ப்பு வடிவவியல் நோக்கில், ஒரு **முழு நாற்கரம்** (*complete quadrilateral*) என்பது நான்கு கோடுகளினாலான ஒரு தொகுதி. இந்த நான்கு கோடுகளில் எந்த மூன்றும் ஒரே புள்ளி வழியாகவோ அல்லது இந்த கோடுகள் வெட்டிக்கொள்ளும் ஆறு புள்ளிகள் வழியாகவோ செல்லாது.
# முழு நாற்கோணம்

## மூலைவிட்டங்கள்

முழு நாற்கோணத்தின் ஆறு கோடுகளில் ஒவ்வொரு சோடியும் சந்திக்கும் மூன்று புள்ளிகள் அம் முழு நாற்கோணத்தின் "மூலைவிட்டப் புள்ளிகள்" (*diagonal points*) எனப்படும். இதேபோல முழு நாற்கரத்தின் ஆறு புள்ளிகளில் கோடுகளால் இணைக்கப்படாதவையாக மூன்று சோடிப் புள்ளிகள் இருக்கும். இச்சோடி புள்ளிகளை இணைக்கும் கோட்டுத்துண்டுகள் "மூலைவிட்டங்கள்" எனப்படும்.
# முழு நாற்கோணம்

## யூக்ளீடியப் பண்புகள்

- யூக்ளீடிய வடிவவியலில் ஒரு முழு நாற்கரத்தின் நான்கு கோடுகளில் எந்த சோடியும் இணைகோடுகளாக இருக்கக் கூடாது. இதனால் ஒவ்வொரு சோடி கோடுகளுக்கும் ஒரு சந்திக்கும் புள்ளி இருக்கும்.  
- மூலைவிட்டங்களின் நடுப்புள்ளிகள் ஒரு கோட்டிலமைவதோடு, முழு நாற்கரத்தின் நான்கு கோடுகளையும் தொடுகின்ற கூம்பு வெட்டின் மையப்புள்ளியோடும் ஒரு கோட்டிலமையும் புள்ளிகளாக இருக்கும்.
- முழு நாற்கரத்தின் நான்கு கோடுகளில் எந்த மூன்று கோடுகளும் ஒரு முக்கோணத்தை உருவாக்கும்.
- இவ்வாறு உருவாக்கக்கூடிய நான்கு முக்கோணங்களின் செங்கோட்டு மையங்கள், நடுப்புள்ளிகளின் வழியாகச் செல்லும் கோட்டிற்குச் செங்குத்தான கோட்டின் மீதமையும்.
- இந்த நான்கு முக்கோணங்களின் சுற்றுவட்டங்கள் ஒரே புள்ளியில் சந்திக்கும்.
- மூலைவிட்டங்களை விட்டங்களாகக் கொண்ட வட்டங்கள் ஒரு பொது வட்டக்கற்றையைச் (ஒரே சமதொடுகோட்டு அச்சு கொண்ட வட்டங்கள்) சேர்ந்தவையாக இருக்கும். இந்த வட்டக் கற்றையின் அச்சு செங்கோட்டுமையங்களின் வழியாகக் செல்லும் கோடாக இருக்கும்.
- இந் நான்கு முக்கோணங்களின் முனைவு வட்டங்கள் பொது அச்சு வட்டங்களாக (ஒரே சமதொடுகோட்டச்சு கொண்டவை) இருக்கும்.
# அயன் பீம்

**அயன் பீம்** (*Iron Beam*) என்பது ஒரு நேரடி ஆற்றல் ஆயுதமும் வான் பாதுகாப்பு முறையும் ஆகும். இது சிங்கப்பூர் வான் கண்காட்சியின்போது பெப்ரவரி 11, 2014, அன்று காட்சிப்படுத்தப்பட்டதும் இஸ்ரேலிய ஆயுத உற்பத்தித் துறையான இரபாயெல் மேம்பட்ட பாதுகாப்பு முறையால் ஆகஸ்து 17, 2020 அன்று ஆயத்தமாக நிறுத்தி வைக்கப்பட்டதும் ஆகும். இது குறுகிய தூர ஏவுகணைகள், எறிகணைகள், சிறு பீரங்கிகள் என்பவற்றை அழிக்க வடிவமைக்கப்பட்டது. இது வரையான வீச்செல்லையுடன், எறிபொருட்களை திறமையாகக் தடுக்கும் அயன் டோம் முறைக்கு மிகவும் நெருக்கமானது. அத்துடன் இது ஆளில்லாத வானூர்திகளையும் எதிர்கொள்ளக்கூடியது. அயன் பீம் இஸ்ரேலின் ஒருங்கமைக்கப்பட்ட வான் பாதுகாப்பு முறையின் ஐந்தாவது மூலமாக ஆயினும், இது தனியாக பயன்படுதத்தப்பட்டுள்ளது.
# கொரோனா வைரஸ் நோய்கள்

**கொரோனா வைரஸ் நோய்கள்** என்பன பாலூட்டிகளிலும், பறவைகளிலும் நோய் ஏற்படுத்தும் ஆர் என் ஏ வைரசுகளுடன் தொடர்புபட்ட ஒரு குழு கொரோனா வைரசு துணைக்குடும்ப தீநுண்மிகள் மூலம் ஏற்படுகின்றன. மனிதரிலும் பறவைகளிலும் வைரஸ குழு சுவாசம் தொடர்பான தொற்றை சாதாரணம் முதல் ஆபத்தான அளவு வரை ஏற்படுத்துகின்றன. மனிதரில் சாதாரண நோய் தடிமன் உட்பட்டவாறு அமையலாம். ஆபத்தான நிலை என்பது சார்சு, மத்திய கிழக்கு மூச்சுக் கூட்டறிகுறி, கோவிட்-19 என அமையலாம். 2021 இன்படி, 45 வகையான கொரோனா வைரசுகள் பதிவுசெய்யப்பட்டுள்ளன.
# 2022 குவாசுலு-நடால் வெள்ளப்பெருக்கு

**2022 குவாசுலு-நதால் வெள்ளப்பெருக்கு** (2022 KwaZulu-Natal floods) என்பது ஏப்ரல் 2022 இல், தென்கிழக்கு தென்னாப்பிரிக்காவில் உள்ள குவாசுலு-நதால் முழுவதும் பல நாட்கள் பெய்த கனமழையால் ஏற்பட்ட கொடிய வெள்ளத்தைக் குறிக்கிறது. குறிப்பாக டர்பன் மற்றும் அதைச் சுற்றியுள்ள பகுதிகள் கடுமையாக பாதிக்கப்பட்டன. குறைந்தது 395 பேர் இறந்துள்ளதாகவும், பல ஆயிரம் வீடுகள் சேதமடைந்ததாகவும் அல்லது அழிக்கப்பட்டதாகவும் தெரிவிக்கப்பட்டுள்ளது. முக்கிய சாலைகள், போக்குவரத்து, தகவல் தொடர்பு மற்றும் மின்சார அமைப்புகள் உள்ளிட்ட முக்கியமான உள்கட்டமைப்புகளும் வெள்ளத்தால் பாதிக்கப்பட்டன. மேலும், இந்த சேதமானது மீட்பு மற்றும் நிவாரண முயற்சிகளை பெரிதும் பாதித்தது. இது 21 ஆம் நூற்றாண்டில் நாட்டில் ஏற்பட்ட மிக மோசமான இயற்கைப் பேரழிவுகளில் ஒன்றாகும். மேலும், 1987 ஆம் ஆண்டில் ஏற்பட்ட தென்னாப்பிரிக்கா வெள்ளத்திற்குப் பிறகு ஏற்பட்ட மிக மோசமான புயல் வெள்ள பாதிப்பு ஆகும்.
# 2022 குவாசுலு-நடால் வெள்ளப்பெருக்கு

## பின்னணி மற்றும் வானிலை வரலாறு

லா நினாவின் விளைவுகளால், தென்னாப்பிரிக்கா 2022 இல் சராசரிக்கும் அதிகமாஎல்ன மழைப்பொழிவைக் கண்டது. 1921 ஆண்டு முதல் நம்பகமான பதிவுகள் தொடங்கியதில் இருந்து ஜனவரியில், பல பகுதிகள் மிகக் கடுமையான மழையை அனுபவித்தன. தென்னாப்பிரிக்கா முழுவதும் 2021-22 கோடையில் பல அழிவுகரமான வெப்பமண்டலச் சூறாவளிகள் மற்றும் வெள்ளங்களை சந்தித்தது.  
ஏப்ரல் 8 அன்று பலத்த மழை பெய்யத் தொடங்கியது. இந்த மழை சில நாட்கள் வரை நீடித்தது. ஏப்ரல் 11 ஆம் நாள், தென்னாப்பிரிக்காவின் கிழக்குக் கரையோரத்தில் குறைந்த காற்றழுத்த தாழ்வு நிலை உருவானது. தென்னாப்பிரிக்க வானிலை சேவையானது குவாசுலு-நடாலின் கரையோரப் பகுதிக்கும் அதை ஒட்டிய உள்பகுதிகளுக்கும் 5 ஆம் நிலை எச்சரிக்கையை வெளியிட்டது - இது பின்னர் நிலை 8 ஆக மாற்றப்பட்டது. மழையின் தாக்கம் மற்றும் அளவினை நன்கு புரிந்து கொள்ளப்பட்ட பின்னர் நிலை 9 எச்சரிக்கையாக மாற்றப்பட்டது. காற்றழுத்த தாழ்வு மண்டலத்தின் வலஞ்சுழியான ஓட்டமானது, மிதவெப்ப மண்டலங்களில் இருந்து கடற்கரையை நோக்கி, ஈரமான காற்றைக் கொண்டு வந்தது, இதன் விளைவாக குவாசுலு-நடால் முழுவதும் கனமழை பெய்தது. இ தெக்வினி, ஐலெம்பெ, மற்றும் உகு நகராட்சிகளில் மிகத் தீவிரமான மழை பெய்தது. 8-12 காலகட்டத்தில்&nbsp;ஏப்ரலில், குவாசுலு-நடாலில் பெரும்பாலான பகுதிகள் 50 மிமீ (2.0 அங்குலமை்) அளவிற்கும் மேலான மழை அளவைக்கண்டன. கடலோரப் பகுதிகளில் 200 மிமீ (7.9 அங்குலம்) அளவிற்கான மழைப்பொழிவு இருந்தது. ஏப்ரல் 11-12 வரையிலான 24 மணி நேரத்தில், வர்ஜீனியா விமான நிலையம் 304 மிமீ (12.0 அங்குலம்) மழை அளவைப் பதிவு செய்திருந்தது. குவாசுலு-நடால் கடற்கரையில் உள்ள பகுதிகளில் 450 மிமீ (18 அங்குலம்) மழைப்பொழிவு பதிவாகியிருந்தது.  
ஏப்ரல் 12 அன்று, குறை அழுத்த அமைப்பு ஒரு துணை வெப்பமண்டல காற்றழுத்த தாழ்வு மண்டலமாக வகைப்படுத்தப்பட்டதோடு மீடியோ பிரான்சால் இந்தச் சூழலின் அமைப்பு மற்றும் புயல் காற்றுகளைக் கருத்தில் கொண்டு துணை வெப்பமண்டல மந்தநிலை இசா என பெயரிடப்பட்டது. தென்னாப்பிரிக்க கடற்கரையில் அதன் தென்மேற்குப் பாதையைத் தொடர்ந்து ஏப்ரல் 13 காலை கிழக்கு கேப்பின் வடகிழக்கு கடற்கரையை அடைந்த பிறகு, தாழ்வழுத்த அமைப்பு வடக்கு நோக்கித் திரும்பியது. கடலுக்குச் செல்வதற்கு முன் வடகிழக்கு திசையில் தென்னாப்பிரிக்க கடற்கரையில் தொடர்ந்து நகர்ந்து மேலும் வலுவிழந்தது.
# 2022 குவாசுலு-நடால் வெள்ளப்பெருக்கு

## தாக்கம்

பலத்த மழை, மிகுந்த எண்ணிக்கையிலான வீடுகளை அழித்தது. சாலைகள் அடித்துச் செல்லப்பட்டன. சாலைகளில் மண்சரிவுகள் ஏற்பட்டன. ஏப்ரல் 13 அன்று, குவாசுலு-நதால் முழுவதும் இ தெக்வினியில் 45 பேர் மற்றும் ஐலெம்பெயில் 14 பேர் ஆக மொத்தம் 59 பேர் பெருமழை வெள்ளம் காரணமாக இறந்ததாக அறிவிக்கப்பட்டது. அன்றைய தினம், வெள்ளத்தால் இறந்தவர்களின் எண்ணிக்கை மேலும் அதிகரித்தது. குறைந்தது 2,000 வீடுகள் மற்றும் 4,000 குடிசை வீடுகள் சேதமடைந்தோ அழிந்தோ போயுள்ளதாக குவாசுலு-நதால் பிரீமியர் சிஹ்லே ஜிகலலா தெரிவித்தார்.  
டிரான்ஸ்நெட் டர்பனில் துறைமுக செயல்பாடுகளை நிறுத்தப்பட்டது. இது ஏப்ரல் 11 திங்கட்கிழமை மாலையில் நிகழ்ந்தது, துறைமுகத்தில் நடவடிக்கைகளைக் கண்காணிக்க டிரான்ஸ்நெட், வாடிக்கையாளர்கள் மற்றும் இயக்குபவர்களால் உருவாக்கப்பட்ட கட்டளை மையம் அமைக்கப்பட்டது. அப்போது பெய்த கனமழையால் துறைமுகத்திற்குள் செல்லும் சாலைகள் மற்றும் நகருக்குச் செல்லும் N3 சாலைகள் சேதமடைந்தன. துறைமுகத்துக்கான கப்பல் போக்குவரத்தும் நிறுத்தப்பட்டது. சரக்கு போக்குவரத்து நிறுவனங்கள் டர்பனுக்கு போக்குவரத்து சரக்குகளை அனுப்ப வேண்டாம் என்றும் கூறப்பட்டது. ரிச்சர்ட்ஸ் விரிகுடா துறைமுகத்தில், குறைந்த தினனோடு முனையங்கள் இயங்கிக் கொண்டிருந்தன. குவாசுலு நதாலில் உள்ள பிற சிக்கல்கள் யாதெனின் மின் கம்பிகள் மற்றும் துணை மின் நிலையங்களில் வெள்ளத்தில் மூழ்கியிருந்ததாகும். வோடகாம் 400 கோபுரங்கள் பெரும்பாலும் மின்சாரத் தடைகள் மற்றும் வெள்ளம் மற்றும் வெள்ளத்தில் மூழ்கிய இழை இணைப்புக்கோளாறுகளின் சிக்கல்களால் பாதிக்கப்பட்டுள்ளதாக அறிவித்தது. டர்பனில் உள்ள பெப்கோர் விநியோக மையம் வெள்ளம் காரணமாக மூடப்பட்டது, மேலும் இருவர் ஜோகன்னஸ்பர்க் மற்றும் கேப் டவுனில் விநியோகச் சங்கிலிக்கு உதவ உள்ளனர்.
# கடுமையான தீவிர சுவாசத் தொகுதி கொரோனா வைரஸ் 2

**கடுமையான தீவிர சுவாசத் தொகுதி கொரோனா வைரஸ் 2** (*Severe acute respiratory syndrome coronavirus 2* [*SARS‑CoV‑2*] <noinclude> இது முதன் முதலில் சீனாவின் ஊகான் நகரின், ஊபேய் என்ற இடத்தில் அடையாளம் காணப்பட்டது. உலக சுகாதார அமைப்பு 30 சனவரி 2020 அன்று அதன் பரவலையும் 11 மார்ச் 2020 அன்று அதனை ஓர் உலகம்பரவுநோய் என அறிவித்தது.  
}}
# ஈரெத்தில் இருதயோபாசுபாரிக் அமிலம்

**ஈரெத்தில் இருதயோபாசுபாரிக் அமிலம்** (*Diethyl dithiophosphoric acid*) என்பது C<sub>2</sub>H<sub>5</sub>O)<sub>2</sub>PS<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் கரிம பாசுபரசு சேர்மமாகும். சில சமயங்களில் தவறுதலாக ஈரெத்தில் இருதயோபாசுபாசுபேட்டு என்றும் அழைக்கப்படுகிறது. டெர்புஃபோசு என்ற கரிமபாசுபேட்டு பூச்சிக்கொல்லியை உற்பத்தி செய்வதற்கான முன்னோடிச் சேர்மமாக இச்சேர்மம் பயன்படுகிறது. இதன் மாதிரிகள் சில அடர் நிறத்தில் காணப்பட்டாலும் ஈரெத்தில் இருதயோபாசுபாரிக் அமிலம் நிறமற்ற நீர்மமாகும்.
# ஈரெத்தில் இருதயோபாசுபாரிக் அமிலம்

## தயாரிப்பு

பாசுபரசு பெண்டாசல்பைடுடன் எத்தனாலைச் சேர்த்து வினைபுரியச் செய்வதால் ஈரெத்தில் இருதயோபாசுபாரிக் அமிலம் உருவாகிறது.:
:P<sub>2</sub>S<sub>5</sub> + 4 C<sub>2</sub>H<sub>5</sub>OH → 2 (C<sub>2</sub>H<sub>5</sub>O)<sub>2</sub>PS<sub>2</sub>H + H<sub>2</sub>S
# ஈரெத்தில் இருதயோபாசுபாரிக் அமிலம்

## வினைகள்

:  
ஈரெத்தில்- மற்றும் இருமெத்தில் இருதயோபாசுபாரிக் அமிலங்கள் காரங்களுடன் வினைபுரிகின்றன. இந்த நடுநிலையாக்கல் வினைகளின் முடிவில் அமோனியம் ஈரெத்தில் இருதயோபாசுபேட்டு போன்ற உப்புகள் உருவாகின்றன.  
ஈரெத்தில் இருதயோபாசுபாரிக் அமிலம் துத்தநாக ஆக்சைடுடன் வினை புரிந்து துத்தநாக இருதயோபாசுபேட்டு உருவாகிறது. இதுவொரு எண்ணெய் சேர்க்கைப் பொருளாகும்.:  
:ZnO + 2 (C<sub>2</sub>H<sub>5</sub>O)<sub>2</sub>PS<sub>2</sub>H → [(C<sub>2</sub>H<sub>5</sub>O)<sub>2</sub>PS<sub>2</sub>]<sub>2</sub>Zn + H<sub>2</sub>O
# ஈரெத்தில் இருதயோபாசுபாரிக் அமிலம்

## இதையும் காண்க

- இருமெத்தில் இருதயோபாசுபாரிக் அமிலம்
# பினாங்கு நீரிணை

**பினாங்கு நீரிணை** (ஆங்கிலம்: *Penang Strait* அல்லது *Straits of Penang*; மலாய் மொழி: *Selat Pulau Pinang*; சீனம்: *槟威海峡*; தாய் மொழி: *ช่องแคบปีนัง*; ஜாவி: مضيق بينانج) என்பது தீபகற்ப மலேசியாவையும், பினாங்கு தீவையும் இணைக்கும் நீரிணை ஆகும். இந்த நீரிணை 11 கி.மீ. அகலம் கொண்டது.  
இந்த நீரிணையின் மேற்கில் பினாங்கு தீவு உள்ளது. அதே சமயத்தில் பினாங்கு மாநிலத்தின் பிரதான நிலப் பகுதியான செபராங் பிறை, இந்த நீரிணையின் கிழக்கில் உள்ளது. நீரிணையின் வடக்கு முனையும் தெற்கு முனையும் மலாக்கா நீரிணையில் இணைகின்றன. மலாக்கா நீரிணை உலகின் பரபரப்பான கடல் வழித் தடங்களில் ஒன்றாகும்.
# பினாங்கு நீரிணை

## பொது

பினாங்கு நீரிணை, தீபகற்ப மலேசியாவில் இருக்கும் பினாங்குத் துறைமுகத்திற்கு *(Port of Penang)* ஆழ்கடல் வழியை வழங்குகிறது. பினாங்குத் துறைமுகம், செபராங் பிறையில் உள்ள பட்டர்வொர்த்தில் அமைந்துள்ளது. பினாங்குத் துறைமுகம், முதலில் துறைமுக நகரமான ஜார்ஜ் டவுனில் அமைந்து இருந்தது.  
1969-ஆம் ஆண்டில், பினாங்கு துறைமுகத்தின் இலவசத் துறைமுகத் தகுதியை, மலேசிய நடுவண் அரசாங்கம் ரத்து செய்தது. 1974-ஆம் ஆண்டில் பினாங்கு துறைமுகம், பட்டர்வொர்த்திற்கு மாற்றப்பட்டது.  
1786-ஆம் ஆண்டில் பினாங்கு நிறுவப் பட்டதில் இருந்து, பினாங்கு நீரிணை ஒரு பரபரப்பான கப்பல் பாதையாக இருந்து வருகிறது.
# பினாங்கு நீரிணை

## நிலவியல்

பினாங்கு நீரிணை, பினாங்குத் தீவை தீபகற்ப மலேசியாவில் இருந்து கிழக்கே பிரிக்கின்றது. பின்னர் வடக்கு மற்றும் தெற்கு திசைகளில் மலாக்கா நீரிணையுடன் இணைகின்றது. பினாங்கு நீரிணையை *வடக்கு கால்வாய்* என்றும் *தெற்கு கால்வாய்* என்றும் பிரிக்கலாம்.  
வடக்கு கால்வாய் என்பது ஜார்ஜ் டவுன் அமைந்துள்ள வடகிழக்கு முகத்துவாரத்தின் நீர்நிலையைக் குறிக்கிறது. தெற்கு கால்வாய் அந்த முகடுக்குத் தெற்கே உள்ள நீர்நிலையை உள்ளடக்கியது.
# பினாங்கு நீரிணை

## நிலவியல்

### பினாங்கு நீரிணையில் பாயும் ஆறுகள்

பினாங்கு நீரிணையில் பாயும் ஆறுகள்:  
**பினாங்கு தீவு**:
- பினாங்கு ஆறு
- குளுகோர் ஆறு
- பாயான் லெப்பாஸ் ஆறு
**செபராங் பிறை**:
- பிறை ஆறு
- மூடா ஆறு
- கிரியான் ஆறு
- ஜூரு ஆறு
- ஜாவி ஆறு
# பினாங்கு நீரிணை

## வரலாறு

1786-ஆம் ஆண்டு ஜார்ஜ் டவுன் நகரம் நிறுவப்பட்டதில் இருந்து, பினாங்கு மாநிலத்திற்கு ஒரு முக்கியமான கப்பல் வழித்தடமாகப் பினாங்கு நீரிணை விளங்கி உள்ளது. 1974-ஆம் ஆண்டில், பினாங்கு துறைமுகத்தின் சரக்கு வசதிகள் பட்டர்வொர்த்துக்கு மாற்றப் பட்டன.  
இப்பொழுது, சரக்கு மற்றும் கொள்கலன் கப்பல் போக்குவரத்து பட்டர்வொர்த்தில் கையாளப்படுகிறது, அதே நேரத்தில் ஜார்ஜ் டவுனில் உள்ள பழைய துறைமுகம் இன்று வரை பயணக் கப்பல்களைப் பெற்று வருகிறது. 2015-ஆம் ஆண்டில் மட்டும், 145 உல்லாசக் கப்பல்களின் வருகைகளைப் பதிவு செய்து உள்ளது.
# பினாங்கு நீரிணை

## வரலாறு

### எம்டன் கப்பல்

முதலாம் உலகப் போரின் போது, 1914-ஆம் ஆண்டு அக்டோபர் 28-ஆம் தேதி, பினாங்குப் போரின் *(Battle of Penang)* தொடக்க நிலை நிகழ்வுகள் பினாங்கு நீரிணையில் தான் நிகழ்ந்தன. ஜெர்மன் நாட்டுக் கடற்படைக் கப்பலான எஸ்.எம்.எஸ். எம்டன் *(SMS Emden)*; ரஷ்யக் கடற்படைக் கப்பல் செம்சுக் *(Imperial Russian Navy cruiser, Zhemchug)* மீது பீரங்கித் தாக்குதல்களை நடத்தியது.  
எஸ்.எம்.எஸ் எம்டன் என்பது ஜெர்மனியக் கடற்படைக்காக, 1908-ஆம் ஆண்டில் போலந்து நாட்டில் கட்டப்பட்ட ஒரு போர்க் கப்பல் ஆகும். பின்னர், எஸ்.எம்.எஸ். எம்டன் கப்பல், வடமேற்கில் மலாக்கா நீரிணையை நோக்கி பயணித்து, வழியில் மற்றொரு பிரெஞ்சு நாட்டுக் போர்க் கப்பலையும் மூழ்கடித்தது.  
இரண்டாம் உலகப் போரின் முடிவில், பினாங்கு நீரிணையிலும் நேச நாட்டுப் படைகளின் போர்த் தாக்குதல்கள் நடந்து உள்ளன.
# இருமெத்தில் இருதயோபாசுபாரிக் அமிலம்

**இருமெத்தில் இருதயோபாசுபாரிக் அமிலம்** (*Dimethyl dithiophosphoric acid*) என்பது CH<sub>3</sub>O)<sub>2</sub>PS<sub>2</sub>H. என்ற மூலக்கூற்று வாய்ப்பாட்டால் விவரிக்கப்படும் கரிம பாசுபரசு சேர்மமாகும். மாலாதயோன் என்ற கரிமபாசுபேட்டு பூச்சிக்கொல்லியை உற்பத்தி செய்வதற்கான முன்னோடிச் சேர்மமாக இச்சேர்மம் பயன்படுகிறது. இதன் மாதிரிகள் சில அடர் நிறத்தில் காணப்பட்டாலும் இருமெத்தில் இருதயோபாசுபாரிக் அமிலம் நிறமற்ற நீர்மமாகும். இந்நீர்மத்தை காய்ச்சி வட்டிகட்டவும் முடியும்.
# இருமெத்தில் இருதயோபாசுபாரிக் அமிலம்

## தயாரிப்பு

பாசுபரசு பெண்டாசல்பைடுடன் மெத்தனாலைச் சேர்த்து வினைபுரியச் செய்வதனால் இருமெத்தில் இருதயோபாசுபாரிக் அமிலம் உருவாகிறது.
:P<sub>2</sub>S<sub>5</sub> + 4 CH<sub>3</sub>OH → 2 (CH<sub>3</sub>O)<sub>2</sub>PS<sub>2</sub>H + H<sub>2</sub>S
# இருமெத்தில் இருதயோபாசுபாரிக் அமிலம்

## இதையும் காண்க

- ஈரெத்தில் இருதயோபாசுபாரிக் அமிலம்
# குசாரி மகால் தொல்பொருள் அருங்காட்சியகம்

**குசாரி மகால் தொல்பொருள் அருங்காட்சியகம்** (*Gujari Mahal Archaeological Museum*) இந்தியாவின் மத்தியப்பிரதேச மாநிலம் குவாலியர் நகரில் அமைந்துள்ள ஓர் அரசு அருங்காட்சியகமாகும். மாநில தொல்பொருள் அருங்காட்சியகம் என்றும் சில நேரங்களில் குவாலியர் கோட்டை அருங்காட்சியகம் என்றும் இது அழைக்கப்படுகிறது. குவாலியர் நகரத்திலுள்ள குசாரி மகால் கோட்டையில் அருங்காட்சியகம் அமைந்துள்ளது. விதிசா நகரத்தின் ஏலியோதோரசு தூணின் கருட வாகனத்தின் ஒரு பகுதி உட்பட பிராந்தியத்தின் பல கலைப்பொருட்கள் இங்கு காட்சிப்படுத்தப்பட்டுள்ளன.  
குசாரி மகாலின் அரண்மனை தோமர் ராசபுதன ஆட்சியாளர் மான் சிங் தோமர் என்பவரால் அவரது துணைவியான மிருக்னயனிக்காக கட்டப்பட்டது. இவர் குசர் பழங்குடியினத்தைச் சேர்ந்தவர். இந்த அரண்மனையே தொல்பொருள் அருங்காட்சியகமாக மாற்றப்பட்டுள்ளது. கிமு 1 மற்றும் கி.மு 2 ஆம் நூற்றாண்டுகளைச் சேர்ந்த இந்து மற்றும் சமண சிற்பங்கள், சலபஞ்சிகாவின் சிறிய சிலை, சுட்டுமண் பாண்டப் பொருட்கள் மற்றும் பாக் குகைகளில் காணப்படும் ஓவியங்களின் பிரதிகள் ஆகியவை அருங்காட்சியகத்தில் உள்ள அரிய கலைப்பொருட்களில் சிவவாகும்.
# இசுடெபானி ஹோரோவிட்சு

**இசுடெபானி ஹோரோவிட்சு** (Stefanie Horovitz) (17 ஏப்ரல் 1887-1942) (**இசுடெபானியா ஹொரோவிட்ஸ்** அல்லது **இசுடெபானி ஹொரோவிட்ஸ்** ) ஒரு போலந்து-யூத வேதியியலாளர் ஆவார். இவர் ஓரிடத்தான்களின் இருப்பை நிரூபிக்கும் ஆய்வுப் பணிகளுக்கு பெயர் பெற்றவர். தோராயமாக 1914-1918 க்கு இடையில், காரீயம் மற்றும் தோரியத்தில் ஓரிடத்தான்களின் அல்லது ஐசோடோப்புகளின் முதல் மற்றும் இரண்டாவது நம்பகமான நிகழ்வுகளை நிரூபிக்க பகுப்பாய்வு முறைகளைப் பயன்படுத்தி வியன்னாவின் ரேடியம் நிறுவனத்தில் ஓட்டோ ஹானிக்ஷ்மிட் உடன் பணிபுரிந்தார். பின்னர், உளவியல் சிகிச்சை தேவைப்படும் குழந்தைகள் மற்றும் இளைஞர்களுக்கான இல்லத்தை இவர் இணைந்து நிறுவினார். இவர் 1942 ஆம் ஆண்டில் ட்ரெப்ளிங்கா அழிப்பு முகாமில் நாஜிகளால் கொல்லப்பட்டார்.
# இசுடெபானி ஹோரோவிட்சு

## ஆரம்ப வாழ்க்கை மற்றும் கல்வி

ஹொரோவிட்சு 1887 ஆம் ஆண்டு ஏப்ரல் 17 அன்று வார்சாவில் பிறந்தார். இவரது தந்தை கலைஞரான லியோபோல்ட் ஹோரோவிட்ஸ், பரோக் பாணி ஓவியங்களுக்கு பெயர் பெற்ற ஒரு வெற்றிகரமான ஓவியர் ஆவார். இவரது தாயின் இயற்பெயர் ரோசா லண்டன் மற்றும் இவருக்கு ஒரு சகோதரி இருந்தார். இவரது குடும்பம் 1890 ஆம் ஆண்டில் குடிபெயர்ந்தது.  
இவர் வியன்னா பல்கலைக்கழகத்தில் 1907 ஆம் ஆண்டில் கல்வி பயின்றார். கரிம வேதியியலில் முனைவர் பட்டம் பெற்றார். இவரது ஆலோசகர் கைடோ கோல்ட்ஸ்மிட் ஆவார். இவரது முனைவர் பட்ட ஆய்வு கந்தக அமிலத்தைப் பயன்படுத்தி குயினோனை மறுசீரமைப்பது பற்றியதாகும்.
# இசுடெபானி ஹோரோவிட்சு

## அறிவியல் தொழில்

லீஸ் மெயிட்னரின் பரிந்துரையின் பேரில், ஹோரோவிட்ஸ் 1913 அல்லது 1914 ஆம் ஆண்டுகளில் வியன்னாவில் உள்ள ரேடியம் ஆராய்ச்சி நிறுவனத்தில் ஓட்டோ ஹானிக்ஷ்மிட் என்பவரால் பணியமர்த்தப்பட்டார். இந்த நேரத்தில், ஃபாஜன்ஸ் மற்றும் சோடியின் கதிரியக்க இடப்பெயர்ச்சி விதி கதிரியக்க வேதியியலில் சமீபத்திய வளர்ச்சியாகும். யுரேனியம் அல்லது தோரியத்தின் கதிரியக்கச் சிதைவின் விளைவாக ஏற்படும் காரீயம் வழக்கமான காரீயத்தை விட வேறுபட்ட அணு எடைகளைக் கொண்டிருக்கும் என்று அது கணித்துள்ளது. ஆரம்பகால சோதனைத் தரவு பகுப்பாய்வு வேதியியலாளர்களால் அதிகாரப்பூர்வமானதாக கருதப்படவில்லை. ஹார்வர்டில் முன்னணி நிபுணரான தியோடர் வில்லியம்ஸ் ரிச்சர்ட்ஸின் கீழ் ஹோனிக்ஸ்மிட் படித்தார். துல்லியமான அணு எடைகளை தீர்மானிப்பதில் இவரது பணி நன்கு மதிக்கப்பட்டது. ஓரிடத்தான்கள் அல்லது ஐசோடோப்புகளின் இருப்பை நிரூபிப்பதற்காக கதிரியக்க மூலங்களிலிருந்து காரீயத்தின் அணு எடையைத் தீர்மானிக்க ஃபஜன்ஸ் மற்றும் சோடி ஆகியோரால் ஹோனிக்ஸ்மிட்டிடம் கேட்கப்பட்டது.  
ஹொரோவிட்ஸ் காரீயத்தைப் பிரித்தெடுத்தல், சுத்திகரித்தல் மற்றும் சிறந்த துல்லியத்துடன் அளவிடும் கடினமான செயல்முறையை மேற்கொண்டார். முதலில், இவர் அருகிலுள்ள செயின்ட் ஜோக்மிஸ்டல் சுரங்கத்திலிருந்து யுரேனியம் நிறைந்த பிட்ச்பிளெண்டே மாதிரிகளிலிருந்து காரீயத்தைப் பிரித்தெடுத்தார். பிரித்தெடுக்கும் செயல்முறையானது காரீய குளோரைடு மாதிரியை முற்றிலும் மாசற்று வழங்குவதற்காக பல சுற்றுகளில் கழுவுதல், கரைத்தல், வடிகட்டுதல் மற்றும் மறுபடிகமாக்கல் ஆகியவற்றை உள்ளடக்கியது. யுரேனியத்தின் கதிரியக்கச் சிதைவிலிருந்து உருவான காரீயம் வழக்கமான காரீயத்தை (207.190) விட குறைவான அணு எடையைக் (206.736) கொண்டிருந்தது என்பதை இவரது நிறையறிப் பகுப்பாய்வு ஒரு கிராமின் ஆயிரத்தில் ஒரு பங்கானது நிரூபித்தது. மூலத்தைப் பொறுத்து தனிமங்கள் வெவ்வேறு அணு எடைகளைக் கொண்டிருக்கலாம் என்பதற்கான பரவலாக ஏற்றுக்கொள்ளப்பட்ட முதல் சோதனை ஆதாரம் இதுவாகும்.  
பெர்ட்ராம் போல்ட்வுட் கண்டுபிடித்த கதிரியக்கத் தனிமமான அயோனியம் உண்மையில் தோரியத்தின் ஐசோடோப்பு என்பதை ஹோரோவிட்சு மற்றும் ஹோனிக்ஸ்மிட் பின்னர் நிரூபித்தார்கள். இந்த ஆய்வுப்பணி பரவலாக ஏற்றுக்கொள்ளப்பட்ட அயோனியம் தனிமத்தின் இருப்பை தவறென்று நிரூபித்ததோடு தோரியத்தை ஐசோடோப்புகளைக் கொண்ட இரண்டாவது தனிமமாக நிறுவியது.  
இரண்டு அறிவியலாளர்களும் தங்கள் பணி சார்ந்த அறிக்கையை இணைந்து வெளியிட்டனர். மேலும், ஹோனிக்ஸ்மிட் மற்றும் சோடி ஆகியோரால் ஹோரோவிட்ஸ் ஒரு பங்களிப்பாளராக பகிரங்கமாக அங்கீகரிக்கப்பட்டார். இந்த அங்கீகாரம் குறிப்பிடத்தக்கது, ஏனெனில் அந்த நேரத்தில் பெண் விஞ்ஞானிகள் உதவியாளர் பதவிகளுக்கு மட்டுப்படுத்தப்படுவது பொதுவானதாக இருந்தது. இருப்பினும், ஹோனிக்ஸ்மிட்டின் மரணத்திற்குப் பிறகு ஹோரோவிட்சின் பெயர் கைவிடப்பட்டதோடு மற்றும் அவரது பங்களிப்பு கிட்டத்தட்ட மறக்கடிக்கப்பட்டது என்றே கூறலாம்.
# இசுடெபானி ஹோரோவிட்சு

## பிந்தைய ஆண்டுகள் மற்றும் மரணத்தின் சூழல்

முதலாம் உலகப் போருக்குப் பிறகு, குடும்ப விவகாரங்கள் மற்றும் அரசியல் எழுச்சியால் ஹோரோவிட்ஸின் வாழ்க்கை சீர்குலைந்தது. ஒரு பெரிய தொழில் மாற்றத்தை சந்தித்த இவர் வியன்னாவில் ஒரு வளர்ப்பு இல்லத்தை நிறுவி, அட்லேரியன் உளவியலாளரான ஆலிஸ் ஃபிரைட்மேனுடன் குழந்தைகளுக்கு சிகிச்சை அளித்தார்.  
இவர் 1937 ஆம் ஆண்டில் தனது சகோதரியுடன் நாஜிக்கள் பின்தங்கிய நிலையில் இருந்த பொழுது வார்சாவுக்குத் திரும்பி அங்கு உருவாக்கப்பட்டிருந்த யூதக் குடியிருப்பில் வசிக்கத் தொடங்கினார். இவர் இறந்த சரியான தேதி தெரியவில்லை. காசிமியர்ஸ் ஃபஜான்ஸின் கடிதங்கள், இவர் வார்சாவுக்குத் திரும்பியதாகவும், 1940 ஆம் ஆண்டில் நாஜிகளால் கொல்லப்பட்டதாகவும் குறிப்பிடுகிறது. மற்ற ஆதாரங்கள் மற்றவர்களுக்கு ஆபத்தை ஏற்படுத்துவதைத் தவிர்ப்பதற்காக ஹோரோவிட்சு மற்றும் அவரது சகோதரி 1942 ஆம் ஆண்டில் தங்களின் வருகையைப் புகாரளித்தனர். ஆனால், விவரங்கள் தெளிவாக இல்லை. அவர்கள் ட்ரெப்ளிங்கா அழிப்பு முகாமுக்கு கொண்டு செல்லப்பட்டனர் மற்றும் அங்கு பிழைக்காத 900,000 யூதர்களில் ஒருவராக ஆயினர். 1942 இல் ஹோரோவிட்ஸ் ஒரு எரிவாயு அறையில் கொல்லப்பட்டாதாக பதிவுகள் குறிப்பிடுகின்றன.
# நண்பகல்

**நண்பகல்** என்பது பொழுதில் 12 மணி நேரத்தைக் குறிப்பதாகும். இது **பகல் 12 மணி**, **12 பி.ப.** அல்லது **12:00** எனவோ அல்லது **12.00** எனவோ குறிக்கப்படும். இது ஞாயிறு நகரும்போது வானில் உச்சியில் தென்படும்போது ஏற்படுகிறது. சூரிய மணிகாட்டி மூலம் இதனை அவதானிக்கலாம். நிலநிரைக்கோடு, நாள் என்பவற்றின் அடிப்படையில் உள்ளூர் நேரத்தின்படி நண்பகல் அமையும்.
# காண்பமைவு (வடிவவியல்)

ஒரு தளத்திலமைந்த இரு வடிவங்களின் ஒத்த புள்ளிகளை இணைக்கும் கோடுகள் ஒரு புள்ளியில் சந்தித்தால் அவ்வடிவங்கள் இரண்டும் அச்சந்திக்கும் புள்ளியிலிருந்து **காண்பமைவு** (*perspective*) உடையவை என வரையறுக்கப்படுகிறது. அச் சந்திக்கும் புள்ளி **காண்பமைவு மையம்** (*perspective *) என அழைக்கப்படுகிறது.  
வீழ்ப்பு வடிவவியலில், இரு வடிவங்களின் ஒத்த கோடுகள் சந்திக்கும் புள்ளிகள் எல்லாம் ஒரே கோட்டிலமைந்தாலும் அவ்விரு வடிவங்களும் அக்கோட்டிலிருந்து காண்பமைவு கொண்டவையாக வரையறுக்கப்படுகிறது. அக் கோடு **காண்பமைவு அச்சு** (*perspective axis*) எனவும் அழைக்கப்படும். வீழ்ப்பு வடிவவியலில் எல்லாக் கோடுகளும் வெட்டும்கோடுகளாக இருக்குமாதலால் இந்த வரையறை வீழ்ப்பு வடிவவியலில் சாத்தியமாகிறது.  
காண்பமைவின் கருத்துரு தளத்தில் வரையறுக்கப்பட்டாலும் அதனை உயர்பரிமாணங்களுக்கும் நீட்டிக்கலாம்.
# காண்பமைவு (வடிவவியல்)

## பெயரியல்

இரு வடிவங்களின் ஒத்தபக்கங்கள் சந்திக்கும் புள்ளிகள் எல்லாவற்றின் வழியாகச் செல்லும் கோடு *காண்பமைவு அச்சு* அல்லது *காண்பமைவின் அச்சு* எனவும் அழைக்கப்படுகிறது. இவ்வடிவங்கள், இவ்வச்சிலிருந்து காண்பமைவானவை எனப்படுகின்றன. காண்பமைவு வடிவங்களின் ஒத்த உச்சிகளை இணைக்கும் கோடுகள் சந்திக்கும் புள்ளி *காண்பமைவு மையம்* அல்லது *காண்பமைவின் மையம்* என அழைக்கப்படுகிறது. இவ்வடிவங்கள் இம்மையத்திலிருந்து காண்பமைவு கொண்டவை எனப்படுகின்றன.
# காண்பமைவு (வடிவவியல்)

## குறியீடு

செருமானியக் கணிதவியலாளர் கார்ல் வோன் இசுட்டாட் (Karl von Staudt) முக்கோணங்கள் ABC , abc இரண்டும் காண்பமைவானவை என்பதைக் குறிக்க <math>ABC \doublebarwedge abc</math> என்ற குறியீட்டை அறிமுகப்படுத்தினார்.
# நெஞ்சில் ஒரு ராகம்

**நெஞ்சில் ஒரு ராகம்** (*Nenjil Oru Raagam*) 1982 இல் வெளிவந்த இந்திய தமிழ்த் திரைப்படம் ஆகும். டி. ராஜேந்தரின் கதை, திரைக்கதை, வசனம், பாடல்கள், இசை, இயக்கத்தில் வெளியான இப்படத்தில் ராஜீவ், தியாகராஜன், சரிதா ஆகியோர் முக்கியக் கதாபாத்திரத்தில் நடித்திருந்தனர்.
# நெஞ்சில் ஒரு ராகம்

## நடிகர்கள்

- ராஜீவ்
- தியாகராஜன்
- சரிதா
- வெண்ணிற ஆடை மூர்த்தி
- காந்திமதி
- எஸ். ஏ. அசோகன்
- டி. ராஜேந்தர்
# நெஞ்சில் ஒரு ராகம்

## பாடல்கள்

இத்திரைப்படத்தில் டி. ராஜேந்தர் பாடல்களை இயற்றி இசையமைத்தார்.
# தமிழ்த் தாய்

தமிழ்த்தாய் கோயிலில் உற்ற தமிழ்த்தாய் திருவுருவச் சிலை]]
முன் அமைக்கபட்டுள்ள தமிழ் அன்னையின் உருவச்சிலை]]
**தமிழ்த் தாய்**, **தமிழன்னை**, **தமிழணங்கு** (*Tamil Thai*) என்பது தமிழை அன்னை வடிவாக உருவகப்படுத்தி பாவித்தலைக் குறிப்பதாகும். ஏதோ ஒன்றின் காரணமாக மொழியை நபராக அடையாளப்படுத்துவதாகும்.
# தமிழ்த் தாய்

## வரலாற்றுப் பின்னணி

தமிழ்த் தாய் என்ற சொல் நூற்றாண்டுகள் கடந்ததாகும். தமிழ்த் தாய் தான் இப்போது இழி நிலையில் உள்ளதாக தன் பிள்ளைகளான தமிழர்களிடம் புலம்புவதாக சுப்பிரமணிய பாரதி பாடியுள்ளார். தமிழ்ன்னையின் ஓவியத்தை காரைக்குடி கம்பன் விழாவின்போது வரையப்பட்டு மேடையில் வைக்கப்பட்டது. அந்த ஓவியத்தை கம்பன் அடிப்பொடி சா. கணேசனின் விருப்பப்படி எஸ். கருப்பையா என்ற ஓவியர் வரைந்ததாகும். 1981இல் உலகத் தமிழ் மாநாடு மதுரையில் நடத்தப்பட போது தமுக்கம் மைதானத்தின் நுழைவாயிலில் தமிழன்னைக்கு எம்.ஜி.ஆர் சிலை அமைத்தார். அதை இந்திரா காந்தி திறந்து வைத்தார். முன்னதாக சா. கணேசன் காரைக்குடியில் உள்ள கம்பன் மணிமண்டபத்துக்குள் தமிழ்த்தாய்க்கு கோயில் அமைக்க 1975 இல் மு. கருணாநிதியைக் கொண்டு அடிக்கல் நாட்டினார். ஆனால் 1993 இல்தான் தமிழ்த்தாய் கோயிலை அமைக்க முடிந்தது. அதை மு. கருணாநிதி திறந்துவைத்தார்.
# தமிழ்த் தாய்

## தோற்றம்

கம்பன் அடிப்பொடி சா. கணேசனின் விருப்பப்படி எஸ். கருப்பையா என்ற ஓவியர் வரைந்த தமிழன்னை வெள்ளைத் தாமரை மலரில் வீற்றிருந்தவாறு, நான்கு கரங்களுடனும், ஒரு கை யாழிசைக்க, மறுகை சுவடி ஏந்திய நிலையில் இருக்க, பின்னிரு கைகள் சுடரும், ருத்திராட்சமும் ஏந்தி இருப்பதுபோன்று வரையப்பட்டிருந்தது. இதே வடிவத்துடன் தமிழ்த்தாய் கோயிலில் அமைக்கப்பட்ட தமிழன்னையின் உருவம் கல்லில் வடிக்கப்பட்டது.  
2019 ஆம் ஆண்டு இந்தி மொழித் திணிப்புச் சர்ச்சைகளுக்கு இடையில் ஓவியர் சந்தோஷ் நாராயணன் தமிழணங்கின் ஓவியத்தை வரைந்தார். சிவப்பு நிறப் பிண்ணனியில் உள்ள அந்த ஓவியத்தில் தமிழணங்கு தமிழர்களின் மரபார்ந்த நிறமான கரிய நிறத்தில் இருந்தாள். அவள் முகத்தில் சினம் கொண்டும், விரிந்த கூந்தோலோடு இருந்தாள். மேலும் நெற்றியில் குங்குமம், கழுத்தில் ஆரம், இடையில் ஒட்டியாணம், காலில் சிலம்பு போன்றவற்றோடு வெள்ளைப் புடவை அணிந்து, தாண்டவக் கோலத்தில் இருந்தால். அவள் தன் கையில் *ழ*கரத்தை கொண்ட ஆயுதத்தை ஏந்தியபடி, எதிர்ப்புணர்வின் வடிவமாகவும் இருந்தாள். இந்த ஓவியத்தை ஏ. ஆர். ரகுமான் தன் இன்ஸ்ட்டாகிராம் பக்கத்தில் 2022 ஏப்ரல் 8 அன்று வெளியிட்டார். அச்சமயத்தில்தான் இந்திய ஒன்றிய அமைச்சர் அமித் சா இந்தியாவின் இணைப்பு மொழியாக ஆங்கிலத்தை அகற்றிவிட்டு இந்தி மொழியை கொண்டுவரவேண்டும் என்ற கருத்தை வெளியிட்டிருந்தார். அதற்கு பதிலடியாக ஏ. ஆர். ரகுமான் இப்படத்தை வெளியிட்டதாக கருதப்படுகிறது. இதையடுத்து இணைய பயனாளர்கள் பலரும் இந்தித்திணிப்புக்கு எதிராக இந்த தமிழணங்கின் படத்தை பயன்படுத்தினர். இந்த ஓவியம் நீதி கேட்கும் கண்ணகியை ஒத்தும், கொற்றவையை ஒத்தும் நாட்டார் வடிவில் இருப்பதாக பலர் கருதினர். இந்த ஓவியதை எதிர்த்து பா.ஜ.க ஆதரவாளர்களான வலதுசாரிகள் கருத்துகளை வெளியிட, ஓவியத்திற்கு ஆதரவாகவும் பலர் கருத்துகளை வெளியிட்டனர்.
# வார்ப்புரு:Infobox diplomatic mission

|caption = }}  
| image2 = |
|alt = }}
|coordinates = }
|float =
|mark = }
|marksize= 7
|label = }}}
|relief = }}
| = infobox
|caption = }}}}
|width = }}
}} |}}}
| caption2 = || } }}  
| image3 =
}}}}}}  
|label1 = Location
| data1 = }
|class1 = label  
|label2 = Address
| data2 = }  
|label3 = Coordinates
| data3 = }}  
|label4 = |Opened|Opening}}
| data4 = }  
|label5 = Inaugurated
| data5 = }}  
|label6 = Relocated
| data6 = }}  
|label7 = Renovated
| data7 = }}  
|label8 = Closed
| data8 = }}  
|label9 = Ambassador
| data9 = }
|class9 = agent  
|label10 = Jurisdiction
| data10 = }  
|label11 =
| data11 = }
|class11 = agent  
|label12 = Deputy Permanent Representative
| data12 = }
|class12 = agent  
|label13 =
| data13 = }}
|class13 = agent  
|label14 = Consul General
| data14 = }}
|class14 = agent  
|label15 =
| data15 = }}
|class15 = agent  
|label16 =
| data16 = }}
|class16 = agent  
|label17 = Deputy High Commissioner
| data17 = }}
|class17 = agent  
|label18 =
| data18 = }}
|class18 = agent  
|label19 = Special Envoy
| data19 = }}
|class19 = agent  
|label20 = Website
| data20 = }}}  
| data21 = }
| data22 = }
| data23 = }  
}}
# செர்சா பாலம்

**செர்ஷா பாலம்** என்பது பாக்கித்தானின் கராச்சியில் உள்ள ஒரு மேம்பாலம் ஆகும். 2007 ஆம் ஆண்டு செப்டம்பர் மாதம் பாலம் இடிந்து விழுந்தது, இதன் விளைவாக ஐந்து பேர் நசுக்கப்பட்டனர்.  
செர்ஷா சூரியின் நினைவாக கராச்சியின் கியாமரி நகரத்தில் உள்ள செர்ஷாவின் சுற்றுப்புறம் மற்றும் செர்ஷா பாலம் மற்றும் பாக்கித்தானின் வா இராணுவ முகாமில் உள்ள செர்ஷா பூங்கா ஆகியவை செர்ஷா சூரியின் நினைவாக பெயரிடப்பட்டுள்ளன.
# செர்சா பாலம்

## பாலம் இடிபாடு வழக்கு

தேசிய நெடுஞ்சாலை ஆணைய அதிகாரிகள் மீது நீதிமன்றம் குற்றப்பத்திரிக்கை தாக்கல் செய்தது.